b'\n_START_ARTICLE_\nHesb\xc3\xb8 og Hafrsfjord\n_START_PARAGRAPH_\nHesb\xc3\xb8 og Hafrsfjord var en valgkrets i Stavanger amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Hesb\xc3\xb8 og Hafrsfjord valgte s\xc3\xa5ledes \xc3\xa9n representant og \xc3\xa9n personlig vararepresentant._NEWLINE_Valgkretsen Hesb\xc3\xb8 og Hafrsfjord bestod av herredene H\xc3\xa5land, Hetland, H\xc3\xb8le, Fossan/Forsand, Strand, Finn\xc3\xb8y, Rennes\xc3\xb8y og Moster\xc3\xb8y med rundt 18\xc2\xa0000 innbyggere og 10\xc2\xa0000 stemmeberettigede etter innf\xc3\xb8ringen av kvinnelig stemmerett.'